google/wiki40b huggingface dataset:
Rex Ingram

Bakgrunn

Han ble utdannet ved Saint Columba's College nær Rathfarnham i County Dublin. I ungdommen bodde han meget i The Old Rectory, Kinnitty, Birr, County Offaly der hans far var prest for Church of Ireland. Han emigrerte til USA i 1911.
Hans bror Francis ble med i den britiske hæren og kjempet under Første verdenskrig, ble tildelt Military Cross og steg i gradene til oberst.

Karriere

Rex Ingram var opprinnelig skulptør med senere virket han som regissør i Frankrike og i USA. Ingram nådde 1921 verdensberømmelse med De fire Ryttere med den nyoppdagede Rudolph Valentino i hovedrollen; en romantisk-symbolistisk film som ved sin tendensiøse skildring av det tyske folk ble en publikumssuksess i USA.
Det er ofte blitt feilopplyst at Ingram var involvert med filmingen av Ben Hur i 1923-25. Men etter at den første filmingen ble avbrutt i Roma ble regiansvaret overtatt av Fred Niblo.
Ingram flyttet til Frankrike, bygde filmstudiet Victorine i Nice, og realiserte der blant annet Mare Nostrum og The Magician. Etter at han endelig hadde vendt Hollywood ryggen, regisserte han i 1931/32 sin eneste lydfilm, Baroud, i en engelsk og i en fransk versjon. Den ble filmet for Gaumont British Pictures i Marokko. Noen særlig suksess var den ikke. Dette ble også hans siste film.
Han gikk da tilbake til virket som billedhugger, og reiste, blant annet til Kairo der han under et langt opphold forfattet to romaner. 
I 1950 døde han av senvirkninger av en sykdom han hadde pådratt seg under en filminnspilling i Afrika.
Han var gift med skuespillerinnen Alice Terry.
Tabloidjournalistikk

Tabloidjournalistikk er en bestemt journalistisk sjanger, som vanligvis tar utgangspunkt i sensasjonelle nyhetshistorier. Selv om begrepet kommer av høyde-bredde-forholdet på noen aviser, følger en tabloidavis ikke nødvendigvis tabloidstørrelsen, og dessuten er flere ikke-tabloid gått hen og benytter seg nå av tabloid-målene. Tabloidjournalistikk har fått stor kritikk, da noen mener man for ofte beskjeftiger seg med rykter om kjendisers private liv. I noen tilfeller har visse kjendiser hatt suksess med å saksøke på bakgrunn av injurieanklager.
I 1960-årene begynte National Enquirer å selge magasiner i supermarkeder som et alternativ til avisboder. Som smøring tilbød de seg å kjøpe tilbake usolgte eksemplarer.
Harry Slegga

Harry Slegga var en norsk tegneserie som ble tegnet og skrevet av forfatter, bokillustratør og tegneserietegner Thore Hansen.
Historiene om detektivhelten Harry Slegga gikk i det norske satiriske tegneseriebladet Pyton og ble utgitt i blad nummer 1 i 1989 og i nummer 2 og 4 i 1992. Harry Slegga-historiene besto av 2-4 helsider og var en satire over detektiv-genren.
Tömmermenn

Tömmermenn er et norsk heavy metal-band fra Svelvik, etablert i 1995.
Waffytown

Waffytown er et musikkalbum med Julian Berntzen, utgitt i 2003. Albumet lå 4 uker på VG-lista og endte med 12.-plass som beste plassering.
Ian Bel

Ian Bel  er en norsk indiemusiker. Han har utgitt albumene Limelight i 2005 og Dubious Believer i 2006. Albumene ble utgitt på UNO Record Company Norway og distribuert via MUDI.
Allodissus

Utseende

En middelsstor, kraftig, avlang, blankt svart trebukk. Pronotum og dekkvinger har brede lengdestriper av gule, hårlignende skjell. Antennene er korte og kraftige. pronotum er tønneformet, litt avsmalnende forover. Dekkvingene er jevnbrede med et par opphøyde lengderibber, beina forholdsvis korte.

Utbredelse

Slekten er utbredt på Filippinene.
Norges gasseksport

Næringsstruktur

Gjennom 7.800 kilometer rørledning eksporterer Norge hvert døgn gassmengder som tilsvarer det sjudobbelte av de energimengder som produseres som vannkraft her i landet.
Rørledningsnettet har en maksimal kapasitet på 350 millioner kubikkmeter. Norsk sokkel dekker 17 prosent av behovet i EU-området, som består av 26 land. Men i de tre største mottakerlandene, Tyskland, Frankrike og Storbritannia, kommer nå mellom 30 og 40 prosent av gassen fra Norge. Russland er fortsatt største leverandør, men Norge er en meget god nummer to.
Gassco er et non-profit-selskap som betjener i alt 30 leverandører av gass til Europa. De åtte-ni største står for rundt 90 prosent av eksporten.
Helle Beck Figenschow

Parodi

Harald Eia har parodiert figuren «Lena» i flere av sine serier, og den første dukket opp i Uti vår hage i 2003, hvor Bård Tufte Johansens rolle møtte «Lena» i en parallell verden, norsk film. I radioserien Tazte priv med Eia og Johansen har hun også opptrådt.
I NRK-serien Tre brødre som ikke er brødre med Eia, Johansen og Atle Antonsen (høsten 2005) spilte Eia igjen «Lena» i føljetongen Lena møter ekskjærester. Av disse «ekskjærestene» er Prepple Houmb, Lars Lillo-Stenberg og Ravi.
Norgesmesterskapet i alpint 1952

Norgesmesterskapet i alpint 1952 var det norske mesterskapet i alpin skiidrett. 
Mesterskapet ble arrangert 15.-16. mars i Molde med Molde og Omegn Idrettsforening som arrangør.
Betalingsbalanse

Om driftsbalansen og kapitalbalansen

Det er ikke i seg selv et mål til enhver tid å ha positiv driftsbalanse. Dersom en negativ driftsbalanse veies opp av en positiv kapitalbalanse som avspeiler store utenlandske investeringer i det aktuelle landet, så er det et tegn på godt investeringsklima, og fornyelsen av produksjonsapparatet eller kapitaltilgangen vil kunne legge grunnlag for fremtidig vekst.
På den annen side kan en positiv kapitalbalanse være et dårlig tegn hvis den reflekterer økt opptak av statlig gjeld som finansierer offentlig forbruk, eller hvis den reflekterer store innlån til landets banker, og de har til hensikt å låne ut disse midlene til konsum eller boliginvesteringer. Dette er hovedsakelig uproduktive formål. En slik situasjon oppsto i Sør-Europa etter innføring av euroen, og har lagt grunnlaget for at disse landene i dag mangler konkurranseevne, og lider under en tung gjeldsbyrde.
Estland er de siste årene et eksempel på et land som har et betydelig underskudd på driftsbalansen, som ledd i en økonomisk investerings- og moderniseringspolitikk som har skapt stor vekst. I Estlands tilfelle har kapitalbalansen vært positiv, takket være store inngående investeringsstrømmer, mens den negative driftsbalansen i stor grad har reflektert import av artikler til produktive, vekstdrivende formål.
I et land uten egen valuta er en negativ kapitalbalanse en type sparing, til fortrengsel for privat eller offentlig konsum – eller til fortrengsel for andre typer sparing som eksempelvis egne borgeres innenlandske investeringer. Hvis landet har egen valuta vil en negativ kapitalbalanse være en type sparing til fortrengsel for import, men ikke til fortrengsel for øvrige innenlandske formål, gitt at den innenlandske pengemengden er uendret som følge av valutatransaksjonen.
Dersom den økonomiske veksten overgår betjeningen av underskudd kan et land bære driftsunderskudd over lang tid - gode investeringsmuligheter innenlands og evne til å betjene gjeld kan gi en varig positiv kapitalbalanse.
Araknofobi

Araknofobi er angst for edderkopper. Det karakteristiske er at reaksjonen på edderkoppen er ute av proporsjon med den fare som araknofoben er utsatt for. Det er en enkeltfobi som kan betegnes som irrasjonell fordi kun ganske få edderkopper er farlige for mennesker, og dessuten er edderkopper kun ytterst sjelden aggressive. I Norge er det ingen edderkopper som er farlige for mennesker, men enkelte kan dog gi et smertefullt bitt.
Man regner med at man blir araknofobisk ved enten selv å ha en skremmende opplevelse med edderkopper, eller se andre reagere med angst på edderkopper, hvor det siste sikkert er det mest alminnelige. Det forklarer også hvorfor små barn sjelden er redde for edderkopper, men plutselig kommer hjem fra barnehagen en dag og synes at edderkopper er ekle. Undersøkelser har vist at nær 50 prosent av kvinner og om lag 10 prosent av menn har slik angst. 
I motsetning til sosial fobi, er en enkeltfobi som araknofobi forholdsvis lett å kvitte seg med ved hjelp av for eksempel kognitiv terapi.

Film

Både edderkopper og dens spinn er mye brukt som effekt i tegneserier, bilder og film, blant annet i historier og filmer som Spider-Man, Godzilla , Shelob eller Harry Potter. Ikke unaturlig er det de store artene som er brukt, særlig i film, som fugleedderkopper, hvor mange arter i virkeligheten er lite aggressive, nærmest «fredelige», samtidig som størrelsen er skremmende. Edderkoppspinn gir en skummel effekt eller de forteller at noe er urørt, at noe har stått slik lenge og er gammelt og forlatt.
Arachnophobia er en amerikansk film regissert av Frank Marshall, den kom i 1990.
Zoom Urørt

Zoom Urørt er en årlig musikkonkurranse/konsept hvor norske usignerte band og artister plukkes ut til en månedlang norgesturné. Konseptet ble startet av utestedet So What! i Oslo i 1996 under navnet Zoom. Hensikten var å sette fokus på nye artister som fortjente oppmerksomhet. Zoom Urørt arrangeres i dag av uavhengige klubber i Norge i samarbeid med NRK Urørt og Norgesnettet 
De første årene bestod Zoom av å presentere to eller tre band på So What! annenhver tirsdag. Under Zoom 1997 ble det plukket ut tre artister som fikk delta på den første Zoom-turneen våren 1998. Etterhvert ble klubber og utesteder i Tromsø, Bodø, Trondheim, Bergen, Stavanger og Kristiansand også med i Zoom-konseptet. I de ulike byene blir det arrangert lokale delfinaler, gjerne over flere dager, hvor det blir plukket ut et eller flere band fra hvert sted til en nasjonal finale som blir arrangert over flere dager. Finalen ble arrangert på So What! frem til utestedet la ned i 2003. Etter det har finalen blitt holdt John Dee i Oslo (2003), Blæst i Trondheim (2004) og siden 2005 på Garage i Oslo.
Den første Zoom-turneen gikk til England i mars 1998 hvor den hadde tre stopp. Året etter ble turneen utvidet til Norge hvor det var fem stopp i tillegg til fem stopp i England / Skottland. I 2000 hadde turneen over tjue konserter i Norge, Skottland og England. I 2002 og 2003 besøkte turneen også Popkomm-festivalen i Tyskland. Siden 2004 er det kun blitt holdt konserter i Norge under turneen. Turneen pågår normalt over rundt en måned med rundt 20 konserter. Siden 2000 har by:Larm vært et fast stoppested under turneen. 
Foran Zoom 2005 inngikk Zoom et samarbeid med NRK Urørt og endret navn til Zoom Urørt. Antall årlige vinnere ble samtidig redusert fra tre til to og i stedet blir det nå plukket ut ulike lokale band brukt som oppvarmingsband under turneen.
Skyting under Sommer-OL 2012 – Dobbel-trap menn

Gull til Storbritannia

25-årige Peter Wilson gikk i ledelsen fra start i mennenes dobbeltrap-konkurranse. Etter den innledende skytingen ledet han med 3 duer på russiske Vasily Mosin og Fehaid Al-Deehani fra Kuwait. Det var 6 treff som skilte de 6 skytterne som gikk til finale. Svenske Håkan Dahlby hadde dårligst poengsum av de som gikk til finalen. I finalen mistet Wilson noe av ledelsen, og Dahlby som traff alle duene unntatt en i finalen kom til slutt nærmest Wilson, og fikk sølvmedaljen med 186 treff mot Wilsons 188. Mosin tok bronsemedaljen etter omskyting med Al-Deehani.
Yakushima

Geografi

Yakushima ligger cirka 60 kilometer sør for øya Kyushu og ca. 135 km sør for Kagoshima.
Den er opprinnelig oppstått som følge av vulkanaktivitet og har et areal på ca 504,5 km². Klimaet er subtropisk ved kysten, men kaldere i innlandet. Høyeste punkt er Miyanoura-dake på 1 935 moh. samt Nagata-dake på 1 886 moh. I tillegg er det ytterligere et 30-talls bergtopper over 1000 meters høyde.
Yakushima er et av Japans mest fuktige steder med en årlig nedbørsmengde på mellom 4 000 og 10 000 mm og dekkes for det vesentligste av tette skogsområder med mange gamle sedertrær, (Cryptomeria japonica, kalt sugi). Deler av øyen utgjør nå en del av nasjonalparken Kirishima-Yaku.
Befolkningen er på ca. 14 000 innbyggere, fordelt på byområdet Yaku-chō på den sydvestre del av øyen med ca. 7 000 innbyggere, og byområdet Kamiyaku-chō i nordøst med 7 000 innbyggere. Hvert sted omfatter en rekke byer.  Forvaltningsmessig tilhører øya prefekturet Kagoshima.
Yakushimas flyplass, Yakushima Airport (med flyplasskode KUM) har kapasitet for lokale fly og ligger nær byen Koseda på øyas nordøstre del. Man kan også komme til øya med båt, og det finnes regelmessig fergeforbindelse med byen Kagoshima på fastlandet. Reisetiden dit er ca. 3 timer.

Historie

Det er usikkert når øyen ble oppdaget, men øyen er først nevnt i boken Nihonshoki fra 720-tallet. 
Frem til 1624 utgjorde øyen en del av det uberørte kongedømmet Kongeriket Ryukyu. 
I 1609 ble Ryūkyūriket innvandret av den japanske Satsumaklanen under den daværende Daimyo som da kontrollerte området i den sørlige delen av Japan. 
Øygruppen ble i 1624 en del av Satsumariket. I 1879 under Meijirestaurasjonen ble riket innlemmet i Japan, og øyen ble først en del av provinsen Ōsumi no Kuni (Ōsumi provinsen).
Under Andre verdenskrig ble området våren 1945 okkupert av USA som forvaltet øyene frem til 1953. Etter dette ble øyå tilbakelevert til Japan.
I 1973 ble området innlemmet i Kagoshima-distriktet som del av Kagoshima (prefektur).  
I 1980 ble store områder på øyas mellomste del, og deler av de søndre og vestre lavtlandte kystområder internasjonalt anerkjent som et biosfærereservat.
1993 ble området innskrevet på UNESCOs Verdensarvsliste. Verdensarvområdet omfatter ca. 107,47 km², d.v.s. ca. 21 % av hela øyens overflate.
Recessus suprapineale

Recessus suprapineale (latin) er en anatomisk struktur i hjernen. Den utgjør en «lomme» i den bakre del av tredje ventrikkel, hvor denne er beliggende ovenfor hjernens akvedukt.
Haustlong

Haustlong (norrønt Haustlöng) er et kvad som ble gjort av Tjodolv fra Kvine på begynnelsen av 900-tallet. Diktet er bevart i Skaldskaparmål i Den yngre Edda, nedskrevet av Snorre Sturlason som siterer to vers fra det. Diktet er et av de eldste skriftlige kildene til Loke.
Diktet, et såkalt skjolddikt, beskriver mytologisk scener som var malt eller dekorert på et skjold som ble gitt til skaden. Motivet på skjoldet hadde utgangspunkt i fortellingene om jotnen Tjatse som bortførte Idunn, og som Loke må bringe tilbake eller bøte med sitt liv. Den andre myten er om Tor som kjempet mot Rungne, den sterkeste blant jotnene.
Også andre kvad, som Husdråpa og Ragnarsdråpa, beskriver kunstverk med lignende motiver fra norrøn mytologi. Husdråpa ble diktet av skalden Ulv Uggason og henviser til en kamp mellom Loke og Heimdall. Idunn har en sentral funksjon i Haustlong, men er ellers en sjelden figur i kildene, noe som kan indikere at hennes myte var mer utbredd i eldre tider.
Narsaq kommune

Geografi og klima

Narsaq kommune ligger sør i Grønland, og er derfor grønnere enn kommuner lenger nord. Nordgrensen er definert til å gå langsetter innlandsisen, så kommunen er isfri, bortsett fra noen isbreer. Disse isbreene gjør også at det i fjordene utenfor byen Narsaq flyter hundrevis av isfjell.
Klimaet kalles subarktisk, fordi det verken er helt arktisk eller temperert. Om sommeren er temperaturen behagelig, og gjerne over 20°C, med lange perioder med stabilt vær. Om vinteren kan det krype ned i -30°C.
Middeltemperaturen er -8°C i februar og +8°C i juli.

Navn og våpenskjold

Ordet Narsaq betyr «sletten», og viser til den grønne sletten som byen Narsaq ligger på. Våpenskjoldet er hvitt, med en blå elv diagonalt, og en hvit laks som svømmer i elven.

Historie

Området har vært periodevis bebodd de siste 4.500 år. De første folkene som bosatte seg på Grønland var eskimoer fra Saqqaqfolket, som først bosatte seg i Ilulissat lenger nord, men også her i kommunen.
Thulefolket kom til sydlige Grønland ca. år 1200.
Byen Narsaq ble etablert som handelsstasjon i 1830, under navnet Nordprøven. Navnet Narsaq fikk den i 1850, men den var lenge tynt befolket, med bare noen få hus. Først da byen fikk sitt eget fiskemottak i 1953 begynte Narsaq å vokse, og fikk bystatus i 1959. Da hadde byen kun 600 innbyggere.

Næringsliv

Hovederhvervet i kommunen er fiske, særlig av reker og krabber, men også laks, sel og hval. Rekene selges av fiskerne i området til Royal Greenlands fabrikk i Narsaq, hvor de bearbeides og eksporteres.
Den frodige naturen i området er også grunnlag for den andre av kommunens bærende næringer, som er fåreavl. Innenfor kommunens grenser er det 25 fåreholdsteder, typisk bestående av en eller to familier, som huser 31 av Grønlands 53 besetninger av får. På fåreholdstedene produseres lam, fortrinnsvis til hjemmemarkedet. Disse slaktes på Grønlands eneste slakteri, Neqi A/S i Narsaq, som er datterselskap av Arctic Green Food. Fåreavlernes dyrkede marker omfatter bl.a. nordboernes gamle marker i Østerbygden, og i området finnes mange ruiner etter nordboerne.
En tredje stor næring i området er turisme. Narsaq by er utgangspunktet for mange aktiviteter og utflukter, fordi byen ligger tett ved innlandsisen og lett kan nås pr. båt. Det samme gjelder dalene og baklandet, som er et reisemål for såvel vandrere og sportsfiskere som geologiinteresserte. I området er det gode fiskemuligheter, og det finnes mange sjeldne steiner og mineraler.
I Narsaq ligger Grønlands første bryggeri, Greenland Brewhouse, som blant annet eksporterer til Danmark.

Kommunikasjon

I Narsarsuaq ligger Narsarsuaq lufthavn, en tidligere amerikansk militærbase som er hovedinngangsporten til Sydgrønland. Flyplassen ble anlagt av det amerikanske luftvåpenet under 2. verdenskrig til mellomlandinger for fly på vei til eller fra Europa, men har siden 1959 fungert som en sivil flyplass. Air Greenland flyr fra flyplassen i Narsarsuaq resten av Grønland og Danmark.
Bergensbakken

Bergensbakken er en tidligere hoppbakke i Byfjellene i Bergen. 
Bakken ble bygd i 1936/37 og var i bruk fram til 1948. Bakken ligger på nordsiden av Rundemanen i et området kalt Hyttelien, på toppen av Tarlebødalen. Drivkraften bak prosjektet med å få bygd Bergensbakken var Johan N.L. Blytt. Bergen kommune, Bergens Telefonkompani og Bergen Rederiforening var de store bidragsyterne i arbeidet med å få reist bakken, men også mange private bidro med penger og utallige dugnadstimer.
Første gang det ble hoppet i bakken var 14. november 1937, mens siste gang var den 14. mars 1948.  Det ble avholdt flere store og mindre konkurranser i bakken i det tiåret den var i drift. En rekke av de store norske profiler var med på konkurranser i Bergensbakken. Asbjørn Ruud vant en konkurranse, OL–vinner Petter Hugsted ble nummer to i 1948 og Birger Ruud deltok hele tre og vant to ganger i Bergensbakken.
To fellesnevnere for konkurransene i bakken var: Én, det var alltid masse tilskuere og To, det var nesten alltid dårlig vær. Den offisielle bakkerekorden i bakken ble satt 7. januar 1940 og var på 49,5 meter, men på trening var det hoppet drøyt 55 meter i bakken.
Taichanggang kullkraftverk

Taichanggang kullkraftverk er et kullkraftverk i provinsen Jiangsu, i det østlige Kina. Det har en installert produksjonskapasitet på 2.650 MW. Operatør er China Huaneng Group Co Ltd.
Eskil Magnusson

Populærkultur

Eskil Magnusson opptrer som figur i trilogien om Arn Magnusson som skrevet av Jan Guillou. Her er han bror til fiktive Arn Magnusson som er far til Magnus Månesköld (Magnus Minnisköld). Birger jarl er her hans onkel.
Det opptrer 2 Eskil i Guillous trilogi. Den første er eldre bror. Den Eskil Magnusson som omtales i denne artikkelen er imidlertid oppgitt til å være sønn av Magnus Minnisköld og Ingrid Ylva og ble lagmann. (se f.eks. på side 290 i den norske innbundne utgaven)
Salgstrofeer i musikkbransjen i Norge i 2009

Oversikt over musikkalbum og singler som solgte til platina eller gull i Norge i 2009.
Varmeprodusentenes Forening

Varmeprodusentenes forening er den norske interesseorganisasjonen for produsentener av ildsteder og omramminger. Foreningen ble opprettet oktober 2001 og har medlemsbedriftene: Granit-Kleber, Jøtul, Nibe, Nordpeis og Scan.
Desnoeufs

Navn

Øya fikk navn av franskmannen Joseph Marie Collas du Roslan i 1771. Navnet kan vise til at Desnoeufs er ei av ni øyer i Amirantene.

Geografi

Desnoeufs ligger sør i Amirantene, 12 km sørvest av naboøya Marie-Louise og 325 km sørvest for Victoria på Seychellenes hovedøy Mahé. Den har et areal på 0,35 km².
Øya er av sandstein og er tilnærmet rund, med en rand som omgir en forsenkning midt på øya.
Desnoeufs er dekt av gras og annen lav vegetasjon og er så godt som treløs. Den er et viktig sted for fugl og har trolig en gang hatt Seychellenes største koloni av sotterne. Bestanden er gått ned, men ble i 2001 anslått til mellom 360 000 og 500 000 hekkende par. Videre finnes det kilehalelire, brunnoddy, kuhegre og silketerne. Antallet maskesuler er gått sterkt ned og brunsulen er helt forsvunnet fra øya. Tropelire ble registret på 1970-tallet.
Suppeskilpadde og karett legger egg på Desnoeufs.

Forvaltning

Øya regnes som en del av De ytre øyene i Seychellene, også kalt Outer Islands eller Zil Elwannyen Sesel.

Samfunn

På 1900-tallet ble det tatt ut guano fra øya. Det drives fortsatt eggsanking av egg fra sotterne.
Øya eies av den seychelliske stat og forvaltes av det statlige selskapet Islands Development Company (IDC). IDC har en liten gruppe ansatte på øya. Disse driver blant annet eggsanking. Atkomsten til øya fra sjøen er vanskelig og trafikken til og fra går mest med helikopter.
Petra Vlhová

Karriere

Vlhová representerte Slovakia i vinter-OL for ungdom 2012 i Innsbruck, der hun tok slalåmgull foran canadiske Roni Remme og russiske Jekaterina Tkatsjenko.
Hun har én gull- og én bronsemedalje fra junior-VM i alpint i henholdsvis 2014 og 2012.
Hun representerte landet sitt i vinter-OL 2014 i Sotsji, der hennes beste resultat var nummer 20 i slalåm. 
Hun vant sin første verdenscupseier da hun vant slalåm i Åre 13. desember 2015.
Hun tok gull i storslalåm, sølv i kombinasjonen og bronse i slalåm under VM i alpint 2019 i Åre.
Bordtennis under Stillehavslekene 1979

Bordtennis under Stillehavslekene 1979. Bordtennis var en av flere sporter som var med i de sjette stillehavslekene som ble arrangert i Suva på Fiji i perioden 28. august til 8. september 1979. Det var første gangen som Bordtennis var med på programmet i stillehavslekene. Det var fem turneringer; single og double for både menn og kvinner og en mixeddoubleturnering. Fransk Polynesia ble beste nasjon med fire gullmedaljer foran Fiji med en.
Hospitalkirken i Stavanger

Hospitalkirken er en tidligere kirke i Stavanger. Den var plassert nær Hospitalet like øst for dagens Klubbgate, i det som nå er kjøpesenteret Arkaden.
Hospitalkirken var trolig bygd omkring år 1600–1612 og ble revet i 1815. 
Hospitalkirken var en liten enetasjes bygning med klokketårn. Størrelsen var 8,8*5 meter (44m²) og det var plass for om lag 30 personer.
Kirken hadde ikke egne inntekter, men ble holdt i stand av hospitalforstanderen sammen med de andre hospitalhusene. 
Det var også en kirkegård. Det er ved senere gravinger funnet mange skjeletter mellom kryssene for Hospitalgata og Asylgata/Smedgata, som nok er der kirkegården lå.

Inventar

Hospitalkirken hadde omkring 1620 en kalk og disk av hvitt sølv som var en gave fra Peder Claussøn Friis (død 1614), en kalkduk, et gammelt alterklede, en alterduk, en messehagel (klesplagg brukt av presten under messer) av «klosterverk», en messeserk og to lysestaker som var en gave fra lensherren Jørgen Kaas på Kongsgård trolig omkring 1610-1620. Av disse er messehagelen av klosterverk i dag trolig eid av Bergen Museum og lysestakene av Stavanger Museum.
I tillegg er prekestolen overflyttet til Hareid kirke på Sunnmøre. Altertavlen er fra ca. 1660 og var laget av Anders Lauritsen Smith.
El Español de la Historia

El Español de la Historia (Tidenes spanjol) var et TV-program på kanalen Antena 3 som gikk i mai 2007. Programmet var basert på BBCs 100 Greatest Britons. 3000 personer ble spurt hvem som var den største spanjol gjennom tidene.
Programmet ble ledet av Matías Prats og Susanna Griso. Vinneren ble den nåværende kongen av Spania, Juan Carlos I.
Programmet ble kritisert av enkelte historikere, for å hovedakelig fokusere på personer fra nyere historie og dagens Spania. Noen nøkkelpersoner fra spansk historie ble i stor grad ignorert.
Tilsvarende program ble sendt i både Frankrike, Storbritannia og Norge.